
ΝΟΜΟΣ ΥΠ' ΑΡΙΘ. 2078 

Συγκοινωνίες με θερμικά λεωφορεία στην περιοχή Αθηνών-Πει- 
ραιώς και Περιχώρων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο 1 
Διάλυση Ε.Α.Σ. 

1. Η Επιχείρηση Αστικών Συγκοινωνιών (Ε.Α.Σ.), που συστή- 
θηκε με το ν. 588/1977 «περί οργανώσεως των Αστικών Συγκοι¬ 
νωνιών Πρωτευούσης και άλλων τινών διατάξεων» (ΦΕΚ 148 Α’) 
διαλύεται δέκα (10) ημέρες μετά τη δημοσίευση του παρόντος στην 
Εφημερίδα της Κυβερνήσεως και τίθεται υπό εκκαθάριση κατά τις 
διατάξεις του ν. 2190/1920 «περί ανωνύμων εταιρειών», όπως 
ισχύει και το, με οποιαδήποτε σχέση εργασίας ή εντολής, προσω¬ 
πικό της απολύεται και αποζημιώνεται σύμφωνα με τις κείμενες 
διατάξεις. 

Οι εκκαθαριστές και η αμοιβή αυτών ορίζονται με κοινή απόφαση 
των Υπουργών Οικονομικών, Περιβάλλοντος, Χωροταξίας και Δη¬ 
μόσιων Έργων και Μεταφορών και Επικοινωνιών. 

Το έργο των εκκαθαριστών συνίσταται στην είσπραξη και διαχεί¬ 
ριση των απαιτήσεων και των χρημάτων της Ε.Α.Σ. ως και την εξό¬ 
φληση των υποχρεώσεών της. Τα τελικά χρέη ως και οι οφειλόμενες 
ασφαλιστικές εισφορές στο Ίδρυμα Κοινωνικών Ασφαλίσεων 
(Ι.Κ.Α.) και στο ταμείο επικουρικής ασφαλίσεως προσωπικού Ορ¬ 
γανισμού Ελέγχου των δι’ Αυτοκινήτων Συγκοινωνιών (Ο.Ε.Α.Σ.) 
και Υπαλλήλων Γραφείων Κοινών Ταμείων Ιδιωτικών Λεωφο¬ 
ρείων (Υ.Γ.Κ.Τ.Ι.Λ.) μετά των νομίμων προσαυξήσεων από πρό¬ 
σθετα τέλη και λοιπές επιβαρύνσεις της επιχείρησης αναλαμβάνο¬ 
νται από το Δημόσιο. 

Κατασχέσεις, που έχουν γίνει από τα ανωτέρω ασφαλιστικά τα¬ 
μεία σε βάρος των περιουσιακών στοιχείων της διαλυόμενης επιχει- 
ρήσεως για οφειλές από ασφαλιστικές εισφορές, αίρονται αυτοδίκαια 
από την ισχύ του παρόντος νόμου. 

2. Η λοιπή κινητή και ακίνητη περιουσία της Ε.Α.Σ. από την 
ημερομηνία δημοσιεύσεως του παρόντος περιέρχεται αυτοδικαίως 
στον Οργανισμό Αστικών Συγκοινωνιών (Ο.Α.Σ.). Για την ως άνω 
μεταβίβαση ακινήτων γίνεται σχετική σημείωση στα βιβλία μετα¬ 
γραφών του οικείου Υποθηκοφυλακείου. 

Η μεταβίβαση στον Οργανισμό Αστικών Συγκοινωνιών αυτών 
των περιουσιακών στοιχείων από την Ε.Α.Σ. απαλάσσεται παντός 
γενικού ή ειδικού φόρου ή τέλους χαρτοσήμου, δικαιώματος ή ει¬ 
σφοράς υπέρ του Δημοσίου ή οιουδήποτε τρίτου. 


Άρθρο 2 

Θέματα προσωπικού της Ε.Α.Σ. 

1. Μέσα σε ανατρεπτική προθεσμία δεκαπέντε (15) ημερών από 
τη δημοσίευση του παρόντος νόμου στην Εφημερίδα της Κυβερνή¬ 
σεως είναι δυνατή η μεταφορά αποκλειστικά από τους κλάδους διοι¬ 
κητικού προσωπικού και σταθμαρχών- ελεγκτών από την Ε.Α.Σ. 
στον Ο.Α.Σ. για την κάλυψη των νέων οιναγκών του τελευταίου. Ο 
συγκεκριμένος αριθμός καθεμιάς από τις δύο παραπάνω κατηγο¬ 
ρίες προσωπικού, που θα μεταφερθεί, καθορίζεται με απόφαση του 
Υπουργού Μεταφορών και Επικοινωνιών. 

2. Το προσωπικό, που επιθυμεί να μεταφερθεί, υποβάλλει σχε¬ 
τική αίτηση στον Ο.Α.Σ. μέσα σε αποκλειστική προθεσμία τριών (3) 
ημερών από τη δημοσίευση του παρόντος νόμου στην Εφημερίδα 
της Κυβερνήσεως. Δικαίωμα υποβολής αιτήσεως έχουν όσοι από 
τις δύο παραπάνω κατηγορίες προσωπικού διαθέτουν οκταετή του¬ 
λάχιστον υπηρεσία στην Ε.Α.Σ. και δεν έχουν υπερβεί το πεντηκο¬ 
στό έβδομο (57) έτος της ηλικίας τους. 

3. Σε περίπτωση που ο αριθμός των αιτήσεων υπερβεί το συγκε¬ 
κριμένο αριθμό του προσωπικού κατά κατηγορία που επιτρέπεται, 
σύμφωνα με την παράγραφο 1, να μεταφερθεί, τότε γίνεται αξιολό¬ 
γηση των προσόντων των αιτούντων από τριμελή επιτροπή η οποία 
αποτελείται από ένα γενικό διευθυντή του Υπουργείου Προεδρίας 
της Κυβέρνησης, ένα γενικό διευθυντή του Υπουργείου Μεταφορών 
και Επικοινωνιών και τον πρόεδρο του Δ.Σ. της Ε.Α.Σ. και η οποία 
συγκροτείται με κοινή απόφαση των Υπουργών Προεδρίας της Κυ¬ 
βέρνησης και Μεταφορών και Επικοινωνιών. Η επιτροπή οφείλει να 
περατώσει το έργο της αξιολόγησης μέσα σε πέντε (5) ημέρες από 
την κοινοποίηση στα μέλη της υπουργικής απόφασης με την οποία 
συγκροτήθηκε. 

4. Η αξιολόγηση γίνεται με βάση τα τυπικά και ουσιαστικά προσό¬ 
ντα των αιτούντων που υπάρχουν στους υπηρεσιακούς τους φακέλους. 

Για το διοικητικό προσωπικό τα τυπικά προσόντα βαθμολογού¬ 
νται με ποσοστό έως και 30% (απολυτήριο Λυκείου 15%, πτυχίο 
Τ.Ε.ί. 25% και πτυχίο Α.Ε.Ι. 30%) και τα ουσιαστικά προσόντα 
και ιδίως η υπηρεσιακή επάρκεια, η εργατικότητα, η αποδοτικό- 
τητα και η συμπεριφορά απέναντι στο επιβατικό κοινό καιι γενικό¬ 
τερα στους πολίτες βαθμολογούνται με ποσοστό έως και 50%, η 
ιδιότητα του πολύτεκνου σε ποσοστό 10% και η αρχαιότητα σε πο¬ 
σοστό 10%. 

Για τους σταθμάρχες-ελεγκτές τα τυπικά προσόντα βαθμολο¬ 
γούνται με ποσοστό έως και 20% (απολυτήριο Δημοτικού Σχολείου 
10%, απολυτήριο Λυκείου 20%) και τα ουσιαστικά προσόντα και 
ιδίως η υπηρεσιακή επάρκεια, η εργατικότητα, η αποδοτικότητα 
και η συμπεριφορά απέναντι στο επιβατικό κοινό και γενικότερα 
στους πολίτες βαθμολογούνται με ποσοστό έως και 50%, η ιδιό¬ 
τητα του πολύτεκνου σε ποσοστό 10%, και η αρχαιότητα σε ποσο¬ 
στό έως 20%. 

5. Η μεταφορά του προσωπικού που θα επιλεγεί, σύμφωνα με τις 
προηγούμενες παραγράφους, γίνεται με κοινή απόφαση των Υπουρ¬ 
γών Προεδρίας της Κυβέρνησης και Μεταφορών και Επικοινωνιών, 
η οποία δημοσιεύεται στην Εφημερίδα της Κυβερνήσεως, μέσα στην 
προθεσμία που προβλέπεται από την παράγραφο 1 αυτού του άρ¬ 
θρου. 

6. Το προσωπικό, που θα μεταφερθεί, εντάσσεται στο βαθμολο¬ 
γικό και μισθολογικό καθεστώς του Ο.Α.Σ., που αντιστοιχεί στα τυ¬ 
πικά και ουσιαστικά του προσόντα και στο συνολικό χρόνο της υπη¬ 
ρεσίας του στην Ε.Α.Σ. Ο χρόνος υπηρεσίας του μεταφερόμενου 
προσωπικού λογίζεται ως χρόνος πραγματικής υπηρεσίας με σχέση 
εργασίας ιδιωτικού δικαίου στη νέα υπηρεσία τους για όλες τις συνέ¬ 
πειες με εξαίρεση τις αποδοχές, οι οποίες είναι αυτές που προβλέπο- 
νται για τη θέση στην οποία μεταφέρονται. 

7. Οι εργαζόμενοι της Ε.Α.Σ. που απολύονται, σύμφωνα με τις 
διατάξεις της παραγράφου 1 του άρθρου 1 του παρόντος, εφόσον 
έχουν συμπληρώσει το 57ο έτος της ηλικίας τους και έχουν τουλά¬ 
χιστον 7.200 ημέρες ασφάλισης στο Ι.Κ.Α., μπορούν με αίτησή 
τους η οποία θα υποβληθεί μέσα σε ένα μήνα από την ισχύ του παρό¬ 
ντος να επιλέξουν αντί της αποζημιώσεώς τους να τύχουν πλήρους 
συντάξεως από το Ι.Κ.Α. 

Οι ανωτέρω εφόσον συνταξιοδοτηθούν από το Ι.Κ.Α. δικαιούνται 
συντάξεως και από το Ταμείο Επικουρικής Ασφαλίσεως Προσωπι¬ 
κού Ο.Ε.Α.Σ. και Υ.Γ.Κ.Τ.Ι.Λ.. 

8. Το Ι.Κ.Α. και το Ταμείο Επικουρικής Ασφαλίσεως Προσωπι¬ 
κού Ο.Ε.Α.Σ. και Υ.Γ.Κ.Τ.Ι.Λ. για την αντιμετώπιση της επιβά¬ 
ρυνσης, που προκαλείται από την εφαρμογή της προηγούμενης πα¬ 
ραγράφου αυτού του άρθρου, ενισχύονται με κρατική επιχορήγηση, 
αναγραφόμενης για το σκοπό αυτόν ειδικής πίστωσης στον προϋπο¬ 
λογισμό του Υπουργείου Υγείας, Πρόνοιας και Κοινωνικών Ασφα¬ 
λίσεων, για το έτος 1992 και για όσα χρόνια απαιτείται, το ύψος 
της οποίας θα καθορισθεί ύστερα από αναλογιστική μελέτη. 

Άρθρο 3 

Άδειες κυκλοφορίας Αστικών Λεωφορείων 

1. Δικαίωμα θέσεως σε κυκλοφορία θερμικού αυτοκινήτου λεω¬ 
φορείου δημόσιας χρήσης (Λ.Δ.Χ.) σε ποσοστό πενήντα τοις εκατό 
(50%) χορηγείται με απόφαση του Υπουργού Μεταφορών και Επι¬ 
κοινωνιών κατά προτεραιότητα: 

α) Σε οδηγούς της Ε.Α.Σ. και σε λοιπό προσωπικό αυτής εφόσον 
έχει επαγγελματική άδεια οδήγησης Δ' ή Ε' κατηγορίας. 

β) Σε ιδιοκτήτη ή ιδιοκτήτες λεωφορείου εντεταγμένου σε αστικά 
ή υπεραστικά Κ.Τ.Ε.Λ. της Χώρας, που επιθυμούν να μεταφέρουν 
την άδεια κυκλοφορίας του λεωφορείου τους στις επιχειρήσεις που 
συνιστώνται με τις διατάξεις του άρθρου 4 του παρόντος, χορηγείται 
δικαίωμα θέσεως σε κυκλοφορία ενός Λ.Δ.Χ. αυτοκινήτου για κάθε 
μεταφερόμενη άδεια λεωφορείου Δ.Χ.. 

γ) Σε ιδιοκτήτη ή ιδιοκτήτες επιβατικών δημόσιας χρήσης 
(Ε.Δ.Χ.) αυτοκινήτων, που έχουν έδρα την περιοχή Αθηνών - Πει¬ 
ραιώς και Περιχώρων, όπως αυτή καθορίζεται με τις διατάξεις του 
ν. 588/1977 (ΦΕΚ 148 Α'), χορηγείται το δικαίωμα θέσεως σε 
κυκλοφορία Λ.Δ.Χ. αυτοκινήτου σε ποσοστό πενήντα τοις εκατό 
(50%) για κάθε αποσυρόμενο Ε.Δ.Χ. αυτοκίνητο. 

δ) Σε άλλους επαγγελματίες οδηγούς αυτοκινήτων κατόχους 
επαγγελματικής άδειας οδήγησης Δ' ή Ε' κατηγορίας που έχουν 
την ιδιότητα του πολυτέκνου. 

ε) Εφόσον, μετά τη χορήγηση αδειών στα αναφερόμενα στα 
προηγούμενα εδάφια της παραγράφου αυτής πρόσωπα, υπάρξει 
αδιάθετος αριθμός αδειών κυκλοφορίας Λ.Δ.Χ. αυτοκινήτων, οι 
άδειες αυτές θα διατεθούν σε άλλα φυσικά πρόσωπα, που είναι κάτο¬ 
χοι επαγγελματικής άδειας οδήγησης Δ' ή Ε’ κατηγορίας. 

2. Τα δικαιώματα αυτά χορηγούνται αποκλειστικά και μόνο για 
την εξυπηρέτηση των συγκοινωνιακών αναγκών Αθηνών-Πει- 
ραιώς και Περιχώρων. Η άδεια κυκλοφορίας Λ.Δ.Χ. αυτοκινήτου 
χορηγείται σε όσους δοθεί το παραπάνω δικαίωμα και αφού κατα¬ 
βληθεί ποσό πεντακοσίων χιλιάδων (500.000) δραχμών για κάθε 


ήμισυ αδείας Λ.Δ.Χ. αυτοκινήτου, για τη δημιουργία πάγιου απο- 
θεματικού της Συγκοινωνιακής Επιχείρησης (Σ.ΕΠ.) του άρθρου 4 
του παρόντος στην οποία εντάσσονται. 

Επίσης για κάθε ήμισυ αδείας Λ.Δ.Χ. αυτοκινήτου καταβάλλεται 
ποσό υπέρ του Δημοσίου, το οποίο ανέρχεται για μεν το προσωπικό 
της Ε.Α.Σ. σε δραχμές πεντακόσιες χιλιάδες (500.000) καταβλη¬ 
τέες εφάπαξ, για δε τα αναφερόμενα στα εδάφια δ’ και ε’ της παρα¬ 
γράφου 1 του παρόντος πρόσωπα, ένα εκατομμύριο πεντακόσιες χι¬ 
λιάδες (1.500.000) δραχμές καταβλητέες σε τρεις τριμηνιαίες δό¬ 
σεις των πεντακοσίων χιλιάδων (500.000) δραχμών εκάστη. 

Οι πολύτεκνοι με περισσότερα από πέντε (5) παιδιά απαλλάσσο¬ 
νται ποσού πεντακοσίων χιλιάδων (500.000) δραχμών για κάθε 
επιπλέον παιδί. 

3. Σε περίπτωση που το μετατασσόμενο Λ.Δ.Χ. αυτοκίνητο ή το 
αποσυρόμενο Ε.Δ.Χ. αυτοκίνητο ανήκει σε περισσότερους των δύο 
συνιδιοκτήτες, οι ιδιοκτήτες αυτού υποχρεούνται, εντός χρονικού 
διαστήματος δώδεκα (12) μηνών από την ένταξή τους σε Σ.ΕΠ., να 
μεταβιβάσουν τα ποσοστά ώστε το συνολικό ποσοστό ιδιοκτήτη 
Λ.Δ.Χ. αυτοκινήτου να μην είναι μικρότερο του πενήντα τοις εκατό 
(50%). 

Μετά την πάροδο της παραπάνω προθεσμίας το δικαίωμα με¬ 
ταβίβασης απόλλυται και το ποσοστό της άδειας κυκλοφορίας μετά 
του αυτοκινήτου εκπλειστηριάζεται, στον πλειστηριασμό δε μετέ¬ 
χουν μόνο κάτοχοι άδειας άσκησης επαγγέλματος οδικού μεταφο¬ 
ρέα επιβατών, σύμφωνα με τα κατωτέρω. 

4. Τα φυσικά πρόσωπα στα οποία χορηγείται η άδεια κυκλοφο¬ 
ρίας Λ.Δ.Χ. αυτοκινήτου απαιτείται να έχουν άδεια άσκησης επαγ¬ 
γέλματος οδικού μεταφορέα επιβατών, σύμφωνα με το π.δ. 586/ 
1988 (ΦΕΚ 282 Α’), με το οποίο έγινε προσαρμογή της ελληνικής 
νομοθεσίας προς τις διατάξεις της Οδηγίας του Συμβουλίου των Ευ¬ 
ρωπαϊκών Κοινοτήτων 74/562/ΕΟΚ, όπως τροποποιήθηκαν και 
ισχύουν. 

Τα φυσικά πρόσωπα, που δεν έχουν την άδεια άσκησης επαγγέλ¬ 
ματος οδικού μεταφορέα επιβατών, υποχρεούνται να την αποκτή¬ 
σουν εντός έξι (6) μηνών από της ημερομηνίας λήψης της άδειας κυ¬ 
κλοφορίας Λ.Δ.Χ. αυτοκινήτου. 

Για το σκοπό αυτόν δίδεται σε αυτούς η δυνατότητα να παρακο¬ 
λουθήσουν ειδικά ταχύρρυθμα σεμινάρια, που θα οργανώσει το 
Υπουργείο Μεταφορών και Επικοινωνιών για τη λήψη του πιστο¬ 
ποιητικού επαγγελματικής ικανότητας, που αποτελεί απαραίτητη 
προϋπόθεση για τη χορήγηση της άδειας άσκησης επαγγέλματος 
οδικού μεταφορέα επιβατών. 

5. Ο συνολικός αριθμός των χορηγούμενων ως άνω δικαιωμά¬ 
των δεν μπορεί να υπερβεί τον αριθμό των χιλίων επτακοσίων 
(1.700) λεωφορείων κατανεμόμενος με απόφαση του Υπουργού 
Μεταφορών και Επικοινωνιών στα φυσικά πρόσωπα, που αναφέρο- 
νται στη παραπάνω παράγραφο 1. 

6. Τα παραπάνω φυσικά πρόσωπα υποχρεούνται μετά την από¬ 
κτηση του δικαιώματος θέσεως σε κυκλοφορία Λ.Δ.Χ. αυτοκινήτου 
να κυκλοφορήσουν λεωφορεία, τα οποία θα ανήκουν σε αυτά είτε 
κατά κυριότητα είτε κατά χρήση είτε με χρηματοδοτική μίσθωση 
και εντός χρονικού διαστήματος, που θα καθοριστεί με απόφαση του 
Υπουργού Μεταφορών και Επικοινωνιών. 

7. Κατά την πρώτη εφαρμογή του παρόντος νόμου στους απο- 
κτήσαντες δικαίωμα θέσης σε κυκλοφορία Λ.Δ.Χ. αυτοκινήτων θα 
παραχωρείται δωρεάν η χρήση των λεωφορείων του Ο.Α.Σ. μέχρι 
αντικαταστάσεώς τους με ιδιόκτητα καινουργή λεωφορεία. 

Η (αντικατάσταση των λεωφορείων θα γίνει με πρόγραμμα που 
θα καταρτίσει ο Ο.Α.Σ. εντός τριών (3) μηνών από τη δημοσίευση 
του παρόντος νόμου στην Εφημερίδα της Κυβερνήσεως, λαμβανο- 
μένου υπόψη του προγραμματισμού αντικατάστασης των λεωφο¬ 
ρείων, που είχε εκπονήσει η Ε.Α.Σ.. 

Όσοι αποκτήσουν δωρεάν τη χρήση των λεωφορείων του 
Ο.Α.Σ., υποχρεούνται στη καταβολή μισθώματος στη Σ.ΕΠ. στην 
οποία οινήκουν για αύξηση του αποθεματικού «αντικατάστασης των 
λεωφορείων. 

Με απόφαση του Υπουργού Μεταφορών και Επικοινωνιών θα 
καθορισθεί το μίσθωμα των λεωφορείων αυτών. 

Μέσα σε τρία (3) χρόνια από την ισχύ του παρόντος νόμου και βά¬ 
σει του κατά τα ανωτέρω προγράμματος του Ο.Α.Σ. οι κατά την 
προηγούμενη παράγραφο κάτοχοι τέτοιων λεωφορείων έχουν υπο¬ 
χρέωση αντικατάστασής τους με καινούργια λεωφορεία, ο τύπος και 
οι προδιαγραφές των οποίων θα καθορισθούν με απόφαση του 
Υπουργού Μεταφορών και Επικοινωνιών. 

8. Η μεταβίβαση των λεωφορείων είτε με προσύμφωνο είτε με 
οριστικό συμβόλαιο μαζί με την άδεια κυκλοφορίας τους επιτρέπεται 
σε οδικούς μεταφορείς επιβατών μόνο μετά την κυκλοφορία τους ως 
καινουργών. 

Απαγορεύεται η μεταβίβαση της άδειας κατά ποσοστό μικρότερο 
του πενήντα τοις εκατό (50%). Σε περίπτωση θανάτου απαγορεύε¬ 
ται η διατήρηση απο τους κληρονόμους μικρότερων ποσοστών του 
50% για χρονικό διάστημα μεγαλύτερο των δώδεκα (12) μηνών. 
Στο χρονικό διάστημα αυτό οι κληρονόμοι είναι υποχρεωμένοι να 
μεταβιβάσουν τα κληρονομηθέντα ποσοστά σε οδικούς μεταφορείς 
επιβατών. 

Μετά την πάροδο της παραπάνω προθεσμίας το δικαίωμα μετα- 
βιβάσεως απόλλυται και το ποσοστό της άδειας κυκλοφορίας μετά 
του αυτοκινήτου του εκπλειστηριάζεται από τη Σ.ΕΠ. στην οποία εί¬ 
ναι ενταγμένο. Στον πλειστηριασμό μετέχουν μόνο οδικοί μεταφο¬ 
ρείς επιβατών και το προϊόν του πλειστηριασμού περιέρχεται κατά 
ποσοστό ογδόντα τοις εκατό (80%) στους ιδιοκτήτες και κατά εί¬ 
κοσι τοις εκατό (20%) στη Σ.ΕΠ.. 

9. Με απόφαση του Υπουργού Μεταφορών και Επικοινωνιών 
καθορίζονται τα απαιτούμενα δικαιολογητικά, η προθεσμία υποβο¬ 
λής τους, η διαδικασία για τη λήψη της άδειας κυκλοφορίας, καθώς 
και κάθε άλλη αναγκαία λεπτομέρεια για την εφαρμογή του παρό¬ 
ντος άρθρου. 

Άρθρο 4 

Συγκοινωνιακές Επιχειρήσεις (Σ.ΕΠ.) 

1. Η εξυπηρέτηση των συγκοινωνιακών αναγκών της περιοχής 
Αθηνών, Πειραιώς και Περιχώρων με θερμικά λεωφορεία γίνεται 
για το μέχρι 31 Δεκεμβρίου 2006 χρονικό διάστημα από Συγκοι¬ 
νωνιακές Επιχειρήσεις (Σ.ΕΠ.), που λειτουργούν ως νομικά πρό¬ 
σωπα ιδιωτικού δικαίου, με έδρα στο Νομό Αττικής. 

Οι Σ.ΕΠ. αυτές συνιστώνται με απόφαση του Υπουργού Μεταφο¬ 
ρών και Επικοινωνιών, που καθορίζει τη νομική μορφή και τους 
όρους λειτουργίας τους και υπάγονται στην εποπτεία του, η οποία 
ασκείται δια του Οργανισμού Αστικών Συγκοινωνιών (Ο.Α.Σ.). 

Με την ίδια απόφαση καθορίζονται οι λεωφορειακές γραμμές, 
που θα εξυπηρετήσει κάθε Σ.ΕΠ., ο ελάχιστος αριθμός των ημερή¬ 
σιων δρομολογίων σε καθεμιά από αυτές, το παρεχόμενο επίπεδο 
εξυπηρέτησης στους επιβάτες και ο αριθμός και ο τύπος των λεωφο¬ 
ρείων, που είναι αναγκαίος για τη λειτουργία κάθε Σ.ΕΠ.. 

2. Μέλη (μέτοχοι) των Σ.ΕΠ. είναι υποχρεωτικώς τα φυσικά 
πρόσωπα στα οποία θα παραχωρηθεί ή άδεια κυκλοφορίας των 
Λ.Δ.Χ. αυτοκινήτων κατά το άρθρο 3 του παρόντος νόμου και οι ει¬ 
δικοί και καθολικοί διάδοχοί τους. 

Αυτοί υποχρεούνται να διαθέτουν στη Σ.ΕΠ., που είναι μέλη, τα 
Λ.Δ.Χ. αυτοκίνητά τους συνεχώς και αδιαλείπτως για την εκτέλεση 
αστικής συγκοινωνίας εντός της περιοχής Αθηνών-Πειραιώς και 
Περιχώρων. 

3. Η σύσταση των Συγκοινωνιακών Επιχειρήσεων (Σ.ΕΠ.) γίνε¬ 
ται εντός προθεσμίας τριάντα (30) ημερών από της ισχύος του πα¬ 
ρόντος νόμου. Εντός χρονικού διαστήματος πέντε (5) ημερών από 
τη λήψη της άδειας κυκλοφορίας πρέπει οι κάτοχοί τους να παρα¬ 
χωρήσουν τη χρήση των Λ.Δ.Χ. αυτοκινήτων, που τους χορηγού¬ 
νται με τις διατάξεις του άρθρου 3 του παρόντος στη Σ.ΕΠ. της 
οποίας είναι μέλη. 

Μετά την παραπάνω προθεσμία εάν δεν εισφερθεί η χρήση του 
Λ.Δ.Χ. αυτοκινήτου το δικαίωμα κυκλοφορίας του αυτοκινήτου αυ¬ 
τού απόλλυται και χορηγείται σε άλλο φυσικό πρόσωπο με διαδικα¬ 
σία, που καθορίζεται με απόφαση του Υπουργού Μεταφορών και 
Επικοινωνιών. 

4. Κάθε Σ.ΕΠ. είναι υπεύθυνη για την καλή συγκοινωνιακή εξυ¬ 


πηρέτηση στις γραμμές, που της έχουν ανατεθεί, για την καλή συ¬ 
ντήρηση και εμφάνιση των λεωφορείων, για την ευπρεπή εμφάνιση 
και συμπεριφορά του προσωπικού της, για την κατασκευή, τοποθέ¬ 
τηση, συντήρηση και εκμετάλλευση πινακίδων στις αφετηρίες, στις 
στάσεις και τα τέρματα των λεωφορειακών γραμμών και για τον 
έλεγχο καταβολής του κομίστρου από τους επιβάτες. 

5. Το προσωρινό διοικητικό συμβούλιο κάθε Σ.ΕΠ., που προβλέ- 
πεται από το άρθρο 17 του παρόντος, υποχρεούται να δημιουργήσει 
λογαριασμό σε οποιονδήποτε πιστωτικό φορέα της Χώρας προκει- 
μένου να κατατεθεί το ποσό, που προβλέπεται ως πάγιο αποθεμα- 
τικό στην παράγραφο 1 του άρθρου 3 του παρόντος. 

Επίσης υποχρεούται να δημιουργήσει ίδιο λογαριασμό αποθεμα- 
τικού, σκοπός του οποίου θα είναι η συγκέντρωση κεφαλαίου για την 
αντικατάσταση των λεωφορείων. Για τη συγκέντρωση των κεφα¬ 
λαίων αυτών κατατίθενται στο λογαριασμό αυτόν από το Δ.Σ. κάθε 
Σ.ΕΠ. ποσό δέκα τοις εκατό (10%) επί των ακαθάριστων εσόδων 
κάθε Σ.ΕΠ.. 

Άρθρο 5 

Μισθώσεις περιουσιακών στοιχείων του Ο.Α.Σ. 

Ο Ο.Α.Σ. μπορεί με απευθείας συμφωνία να μισθώνει τη χρήση 
των αμαξοστασίων και των λοιπών περιουσιακών στοιχείων της 
Ε.Α.Σ., που έχουν μεταβιβαστεί σε αυτόν και να εκποιεί ανταλλα¬ 
κτικά αυτοκινήτων και λοιπά αναλώσιμα υλικά στις Σ.ΕΠ., που 
αναφέρονται στο άρθρο 4 του παρόντος. 

Άρθρο 6 

Υποχρεώσεις των Σ.ΕΠ. 

1. Τα μέλη (μέτοχοι) των Σ.ΕΠ. αναλαμβάνουν την υποχρέωση 
να εκτελούν με ακρίβεια και μέσα στους καθορισμένους χρόνους όλα 
τα προγραμματισμένα τακτικά δρομολόγια, καθώς και τα τυχόν 
έκτακτα που καθορίζει ο Ο.Α.Σ. και σύμφωνα με τις εντολές και 
υποδείξεις των σταθμαρχών - ελεγκτών, που ανήκουν στον Ο.Α.Σ.. 

2. Οι κάτοχοι άδειας κυκλοφορίας κάθε Λ.Δ.Χ. αυτοκινήτου ευ- 
θύνονται για την καλή κατάσταση από απόψεως συντήρησης, λει¬ 
τουργίας και εμφανίσεως του λεωφορείου τους, για την κανονική 
εκτέλεση του συγκοινωνιακού έργου του λεωφορείου τους, για την 
ευπρεπή εμφάνιση και συμπεριφορά των οδηγών τους, καθώς και 
για την καλή λειτουργία των ακυρωτικών μηχανημάτων. 

3. Οι κάτοχοι άδειας κυκλοφορίας κάθε Λ.Δ.Χ. αυτοκινήτου βα- 
ρύνονται με όλες γενικά τις δαπάνες, που αφορούν στο λεωφορείο 
τους όπως για τη συντήρηση, την επισκευή, τον καθαρισμό, τη λί¬ 
πανση, και την ασφάλιση αυτού, καθώς και για τον εφοδιασμό του 
με τα απαιτούμενα καύσιμα και λιπαντικά για την κίνηση αυτού. 

Τα ίδια αυτά πρόσωπα βαρύνονται επίσης με τις αμοιβές και 
κάθε φύσεως απαιτήσεις των οδηγών από τη σύμβαση εργασίας 
τους, τις υποχρεώσεις προς τους Οργανισμούς Κοινωνικής Ασφάλι¬ 
σης, τις ασφαλίσεις για την αστική ευθύνη και για τις αξιώσεις τρί¬ 
των από ατυχήματα που προκαλούνται από το λεωφορείο τους. 

4. Οι οδηγοί κάθε Λ.Δ.Χ. αυτοκινήτου προσλαμβάνονται και 
απολύονται από τους κατόχους άδειας κυκλοφορίας του Λ.Δ.Χ. αυ¬ 
τοκινήτου, σύμφωνα με τις γενικές διατάξεις της εργατικής νομοθε¬ 
σίας. 

5. Τα έσοδα κάθε Σ.ΕΠ., μετά από αφαίρεση: 

α) ποσοστού δέκα τοις εκατό (10%) των ακαθάριστων εσόδων 
για τη δημιουργία του αποθεματικού αντικατάστασης λεωφορείου, 
β) ποσοστού τρία τοις εκατό (3%) των ακαθάριστων εσόδων υπέρ 
του Ο.Α.Σ. για την κάλυψη των δαπανών του από το έργο που του 
έχει ανατεθεί και γ) των δαπανών λειτουργίας τους, ανήκουν στους 
μετόχους της Σ.ΕΠ. και διανέμονται σε αυτούς, σύμφωνα με όσα θα 
καθορισθούν με απόφαση του Υπουργού Μεταφορών και Επικοινω¬ 
νιών. 

Άρθρο 7 

Όργανα των Συγκοινωνιακών Επιχειρήσεων Οργανα των 
Σ.ΕΠ. είναι η γενική συνέλευση των μετόχων, το διοικητικό συμ¬ 
βούλιο και η εξελεγκτική επιτροπή. 

Άρθρο 8 
Γενική Συνέλευση 

Στη γενική συνέλευση των μετόχων, κάθε μέτοχος έχει δικαίωμα 
μίας ψήφου για κάθε μισό Λ.Δ.Χ. αυτοκίνητο. 

Η γενική συνέλευση εκλέγει το διοικητικό συμβούλιο της Σ.ΕΠ., 
εγκρίνει, ως ορίζει ο νόμος, τον προϋπολογισμό και απολογισμό και 
την έκθεση της εξελεγκτικής επιτροπής και αποφασίζει για κάθε ζή¬ 
τημα, για το οποίο δεν είναι αρμόδιο άλλο όργανο της Σ.ΕΠ.. 

Η γενική συνέλευση βρίσκεται σε απαρτία, εφόσον παρίστανται 
μέτοχοι που εκπροσωπούν τα δύο τρίτα (2/3) του συνολικού αριθ¬ 
μού των ψήφων. Εάν δεν επιτευχθεί απαρτία κατά την πρώτη συνε¬ 
δρίαση, η γενική συνέλευση συνέρχεται σε νέα συνεδρίαση την ίδια 
ημέρα της επόμενης εβδομάδας και για τα ίδια θέματα ημερήσιας 
διάταξης, χωρίς να απαιτείται δημοσίευση νέας πρόσκλησης, οπότε 
βρίσκεται σε απαρτία, εφόσον παρίστανται μέλη που εκπροσωπούν 
το ένα τρίτο (1/3) του συνολικού αριθμού των ψήφων, εάν δε και 
πάλι δεν επιτευχθεί απαρτία, η γενική συνέλευση συνέρχεται την 
επόμενη ημέρα χωρίς πρόσκληση, οπότε βρίσκεται σε απαρτία οσεσ- 
δήποτε ψήφοι και αν εκπροσωπηθούν. 

Η γενική συνέλευση συνέρχεται: 

Α) τακτικά: 

α) εντός του μηνός Νοεμβρίου κάθε έτους για την έγκριση του 
προϋπολογισμού, β) εντός του πρώτου τριμήνου κάθε έτους για την 
έγκριση του ετήσιου απολογισμού και της εκθέσεως της εξελεγκτι¬ 
κής επιτροπής, γ) ανά τριετία για την εκλογή των μελών του διοικη¬ 
τικού συμβουλίου. 

Β) εκτάκτως: 

α) με αίτηση των μετόχων που εκπροσωπούν το είκοσι τοις εκατό 
(20%) των ψήφων, για την εξέταση σοβαρών συγκεκριμένων θεμά¬ 
των, β) με πρόσκληση του διοικητικού συμβουλίου, προκειμένου να 
επιληφθεί ή λάβει γνώση τέτοιων θεμάτων, γ) ύστερα από εντολή 
του Υπουργού Μεταφορών και Επικοινωνιών, που ενεργεί είτε οίκο- 
θεν για τη λήψη αποφάσεων επί σοβαρών θεμάτων, είτε με αίτηση 
μετόχων που εκπροσωπούν το είκοσι τοις εκατό (20%) των ψήφων 
είτε με αίτηση του Ο.Α.Σ. σε περίπτωση αρνήσεως του προέδρου 
του διοικητικού συμβουλίου να συγκαλέσει αυτήν. 

Η γενική συνέλευση συγκαλείται από τον πρόεδρο του διοικητι¬ 
κού συμβουλίου. Η σχετική πρόσκληση, που περιέχει απαραίτητα το 
οίκημα, τη χρονολογία και την ώρα της συνεδρίασης ως και τα θέ¬ 
ματα της ημερήσιας διάταξης, δημοσιεύεται σε ημερήσια εφημερίδα 
των Αθηνών και τοιχοκολλάται σε εμφανή θέση των γραφείων της 
Σ.ΕΠ. επτά (7) τουλάχιστον εργάσιμες ημέρες προ της οριζόμενης 
συνεδρίασης, αποστέλλεται δε και με συστημένη επιστολή εντός της 
αυτής προθεσμίας στους μετόχους της Σ.ΕΠ., υποχρεούμενους να 
δηλώνουν στη Σ.ΕΠ. την εκάστοτε διεύθυνση της κατοικίας ή δια¬ 
μονής τους, στην οποία νομίμως αποστέλλεται και κάθε άλλο έγ¬ 
γραφο της Σ.ΕΠ. Οι προς εκλογήν των μελών του Δ.Σ. και της εξε¬ 
λεγκτικής επιτροπής της Σ.ΕΠ. γενικές συνελεύσεις συγκαλούνται 
δύο τουλάχιστον μήνες πριν από τη λήξη της θητείας των οργάνων 
αυτών. 

Οι αποφάσεις της γενικής συνέλευσης λαμβάνονται με φανερή 
ψηφοφορία και με σχετική πλειοψηφία των εκπροσωπούμενων ψή¬ 
φων. Η έγκριση του προϋπολογισμού, απολογισμού και των εκθέ¬ 
σεων της εξελεγκτικής επιτροπής, η εκλογή των μελών του διοικη¬ 
τικού συμβουλίου και των εκ των μετόχων μελών της εξελεγκτικής 
επιτροπής, διενεργείται με μυστική ψηφοφορία. 

Άρθρο 9 

Διοικητικό Συμβούλιο 

Το διοικητικό συμβούλιο κάθε Σ.ΕΠ. απαρτίζεται από πέντε (5) 
μέλη, τα οποία εκλέγονται με τριετή θητεία από τη γενική συνέ¬ 
λευση των μετόχων και πρέπει να είναι μέτοχοι της Σ.ΕΠ., είναι δε 
ανακλητά οποτεδήποτε χωρίς δικαίωμα αποζημίωσης και επανε- 
κλέξιμα. 

Το Δ.Σ. συνεδριάζει εγκύρως εφόσον παρίστανται τρία (3) τουλά¬ 
χιστο μέλη, αποφασίζει δε με την απόλυτη πλειοψηφία των παρό¬ 


ντων μελών και σε περίπτωση ισοψηφίας υπερισχύει η ψήφος του 
προέδρου ή του αναπληρωτή του. 

Στις συνεδριάσεις του Δ.Σ. καλείται υποχρεωτικώς και μετέχει 
χωρίς δικαίωμα ψήφου υπάλληλος του Υπουργείου Μεταφορών και 
Επικοινωνιών, που ορίζεται από τον Υπουργό Μεταφορών και Επι¬ 
κοινωνιών, ως κρατικός αντιπρόσωπος. 

Στα μέλη του Δ.Σ. της εξελεγκτικής επιτροπής και στον κρατικό 
αντιπρόσωπο των Σ.ΕΠ., καταβάλλεται αποζημίωση, που καθορί¬ 
ζεται από τη γενική συνέλευση και βαρύνει τον προϋπολογισμό κάθε 
Σ.ΕΠ.. 

Δεν μπορεί να εκλεγεί μέλος του Δ.Σ.: 

α) ο συνεπεία αμετάκλητης καταδίκης στερηθείς των πολιτικών 
του δικαιωμάτων και για χρόνο διπλάσιο του οριζομένου από την 
καταδικαστική απόφαση, β) ο καταδικασθείς με αμετάκλητη από¬ 
φαση για κακούργημα και για τα πλημμελήματα της κλοπής, υπε¬ 
ξαίρεσης, δωροδοκίας, λιποταξίας, παραχάραξης, πλαστογραφίας, 
απιστίας, απάτης, εκβιάσεως, συκοφαντικής δυσφήμησης, χρήσης, 
εμπορίας και διακίνησης ναρκωτικών και κατά της γενετήσιας 
ελευθερίας και οικονομικής εκμετάλλευσης της γενετήσιας ζωής. 

Εάν η περίπτωση επέλθει με αμετάκλητη δικαστική απόφαση 
μετά την εκλογή τους τα πρόσωπα αυτά εκπίπτουν αυτοδικαίως 
από την ως άνω ιδιότητά τους. 

Τα της λειτουργίας του διοικητικού συμβουλίου, τα καθήκοντα 
και οι αρμοδιότητες του προέδρου και των μελών αυτού καθορίζο¬ 
νται με απόφαση του Υπουργού Μεταφορών και Επικοινωνιών. 

Άρθρο 10 

Διαχειριστικός έλεγχος 

Ο έλεγχος της οικονομικής διαχείρισης και του ισολογισμού των 
Σ.ΕΠ. ασκούνται από δύο ορκωτούς λογιστές, οι οποίοι εκλέγονται 
με ισάριθμους αναπληρωματικούς από την προηγούμενη γενική συ¬ 
νέλευση, από κατάλογο έξι (6) τουλάχιστον ορκωτών λογιστών, ο 
οποίος καταρτίζεται από το εποπτικό συμβούλιο των ορκωτών λο¬ 
γιστών. 

Άρθρο 11 

Αρμοδιότητες του Ο.Α.Σ. 

1. Στο άρθρο 2 του ν. 588/1977 (ΦΕΚ 148 Α') προστίθενται 
εδάφια ως εξής: 

«θ) Η ανάθεση της εκτέλεσης του συγκοινωνιακού έργου με θερ¬ 
μικά λεωφορεία στην περιοχή Αθηνών - Πειραιώς και Περιχώρων 
στις Σ.ΕΠ.. 

ι) Ο έλεγχος της πιστής τήρησης των διαδρομών, των δρομολο¬ 
γίων, της εμφάνισης και της τεχνικής κατάστασης των οχημάτων, 
και της συμπεριφοράς του προσωπικού κίνησης προς το επιβατικό 
κοινό, της αρτιότητας εγκαταστάσεων εξυπηρέτησης και πληροφό¬ 
ρησης επιβατικού κοινού. 

ια) Η προμήθεια και διάθεση εισιτηρίων με ίδια μέσα ή με ανά¬ 
θεση σε τρίτους για λογαριασμό και με δαπάνες των Σ.ΕΠ. 

ιβ) Η είσπραξη των εσόδων από την πώληση των εισιτηρίων. 

ιγ) Η εξέταση παραπόνων του επιβατικού κοινού για πλημμελή 
εξυπηρέτηση. 

ιδ) Η εισήγηση για την έκδοση απόφασης του Υπουργείου Μετα¬ 
φορών και Επικοινωνιών γ*α την αύξηση ή μείωση του αριθμού των 
αστικών λεωφορείων σε κάθε αστική γραμμή, την αλλαγή των προ¬ 
διαγραφών και τύπων των λεωφορείων και τον αριθμό κάθε τύπου 
εξ αυτών και την κατανομή και ανακατανομή τους στις λεωφορεια- 
κές γραμμές των Σ.ΕΠ.. 

ιε) Η διαχείριση της περιουσίας του γενικά και ειδικότερα η ενοι- 
κίαση, παραχώρηση ή χρήση των λεωφορείων και του εξοπλισμού 
τους και των αμαξοστασίων στις Σ.ΕΠ. ή σε άλλα φυσικά ή νομικά 
πρόσωπα. 

ιστ) Η συγκέντρωση και επεξεργασία των στοιχείων εκμετάλλευ¬ 
σης των Σ.ΕΠ. και των άλλων συγκοινωνιακών φορέων. 

ιζ) Η κατανομή του συγκοινωνιακού έργου της περιοχής αρμο- 
διότητάς του μεταξύ των Σ.ΕΠ. και ο έλεγχος της υποχρεωτικής 
εφαρμογής αυτής από όλους τους συγκοινωνιακούς φορείς. 

ιη) Η κατανομή των εισπράξεων από τη διάθεση των εισιτηρίων 
μεταξύ των συγκοινωνιακών φορέων. 

ιθ) Η κατασκευή και εκμετάλλευση σταθμών μετεπιβίβασης». 

2. Στον Ο.Α.Σ. συστήνονται τέσσερις (4) διευθύνσεις, οι οποίες 
έχουν ως αντικείμενο τις υφιστάμενες σήμερα αρμοδιότητες και 
τους περιγραφόμενους στην προηγούμενη παράγραφο σκοπούς. Με 
κοινή απόφαση των Υπουργών Προεδρίας της Κυβέρνησης και Με¬ 
ταφορών και Επικοινωνιών καθορίζεται η διάρθρωσή τους και οι 
αρμοδιότητες αυτών. 

3. Ο Ο.Α.Σ. μέχρι να ισχύσουν τα προεδρικά διατάγματα και οι 
αποφάσεις, που προβλέπονται από το άρθρο 7 του ν. 588/1977 
(ΦΕΚ 148 Α') και του άρθρου 15 του παρόντος νόμου διοικείται 
από τον πρόεδρο του διοικητικού συμβουλίου και για τις πειθαρχι¬ 
κές ευθύνες του προσωπικού εφαρμόζονται ανάλογα οι διατάξεις του 
κανονισμού λειτουργίας προσωπικού εξωτερικών υπηρεσιών του 

Η.Σ.Α.Π. (Α' 60/1940, Α' 140/1965, Α’ 11/1976). 

Άρθρο 12 

Περιουσιακά στοιχεία Ο.Α.Σ. 

1. Η περίπτωση β' της παραγράφου 1 του άρθρου 3 του ν. 588/ 
1977 (ΦΕΚ 148 Α') αντικαθίσταται ως εξής: 

«β) Από την κινητή και ακίνητη περιουσία του καταργούμενου 
Ο.Ε.Α.Σ και της διαλυόμενης Ε.Α.Σ.». 

2. Στο άρθρο 3 του ν. 588/1977 όπως ισχύει προστίθεται παρά¬ 
γραφος 6 ως εξής: 

«6. Στους οικονομικούς πόρους του Ο.Α.Σ. προστίθενται: 

α) Τα πάσης φύσεως έσοδα από τα κινητά και ακίνητα και τις 
εγκαταστάσεις του, που μπορούν να εκμισθωθούν σε φυσικά ή νο¬ 
μικά πρόσωπα. 

β) Ποσοστό τρία επί τοις εκατό (3%) των ακαθάριστων εσόδων 
των Σ.ΕΠ.. 

γ) Οι επιχορηγήσεις από τον κρατικό προϋπολογισμό». 

Άρθρο 13 

Διοικητικό Συμβούλιο Ο.Α.Σ. 

Το άρθρο 5 του ν. 588/1977 (ΦΕΚ 148 Α') αντικαθίσταται ως 
εξής: 

«1. Ο Ο.Α.Σ. διοικείται από Ιίμελές διοικητικό συμβούλιο, το 
οποίο αποτελείται από τον πρόεδρο του Δ.Σ., τέσσερις (4) εκπροσώ¬ 
πους των Σ.ΕΠ., που εκλέγονται από τα Δ.Σ. όλων των Σ.ΕΠ. σε 
κοινή συνεδρίασή τους, τους προέδρους των διοικητικών συμβου¬ 
λίων των εποπτευόμενων από τον Ο.Α.Σ. συγκοινωνιακών φορέων 
Η.Λ.Π.Α.Π. και Η.Σ.Α.Π. και πέντε (5) μέλη, που ορίζονται με 
κοινή απόφαση των Υπουργών Εθνικής Οικονομίας, Οικονομικών 
και Μεταφορών και Επικοινωνιών. 

Τα μέλη του Δ.Σ. διορίζονται με τριετή θητεία και είναι οποτεδή¬ 
ποτε ανακλητά. 

2. Ο πρόεδρος του Δ.Σ. που είναι και γενικός διευθυντής των 
υπηρεσιών του Ο.Α.Σ. πρέπει να είναι πτυχιούχος ανώτατου εκπαι¬ 
δευτικού ιδρύματος και να έχει ειδικές γνώσεις και εμπειρία περί 
την οργάνωση και διοίκηση, διορίζεται δε με κοινή απόφαση των 
Υπουργών Εθνικής Οικονομίας, Οικονομικών, και Μεταφορών και 
Επικοινωνιών με πενταετή θητεία. 

Τα της λειτουργίας του Δ.Σ., τα καθήκοντα και οι αρμοδιότητες 
του προέδρου - γενικού διευθυντή και των μελών αυτού, καθορίζο¬ 
νται με απόφαση του Υπουργού Μεταφορών και Επικοινωνιών. 

Το Δ.Σ. συγκροτείται σε σώμα και αποφασίζει νομίμως και στην 
περίπτωση που δεν έχουν ορισθεί ακόμη για οποιονδήποτε λόγο τα 
τέσσερα (4) εκλεγμένα μέλη που εκπροσωπούν τις Σ.ΕΠ.. 

Με κοινή απόφαση των Υπουργών Οικονομικών και Μεταφορών 
και Επικοινωνιών καθορίζονται οι αποδοχές του προέδρου του Δ.Σ. 
και των πλήρως απασχολούμενων μελών του Δ.Σ., που καθορίζο¬ 
νται με την ίδια απόφαση, καθώς και οι αποζημιώσεις των υπόλοι¬ 
πων μελών αυτού». 


Άρθρο 14 

Καθορισμός κομίστρου σε λεωφορειακές γραμμές των Σ.ΕΠ. 

Η τιμή του εισιτηρίου καθορίζεται με απόφαση της Επιτροπής Τι¬ 
μών και Εισοδημάτων. Με όμοια απόφαση καθορίζεται και η επιδό¬ 
τηση επί του εισιτηρίου. Για τον καθορισμό της επιδότησης λαμβά- 
νονται υπόψη: 

α) Τα στοιχεία εκμετάλλευσης όπως αυτά διαμορφώνονται από 
τις συνθήκες που επικρατούν στην αγορά. 

β) Το κόστος λειτουργίας μίας ορθολογικά οργανωμένης συγκοι¬ 
νωνιακής επιχείρησης με καθαρά ιδιωτικοοικονομικά κριτήρια. 

Κατά την έναρξη λειτουργίας των Σ.ΕΠ. η τιμή του εισιτηρίου 
παραμένει στις εβδομήντα πέντε (75) δραχμές και της κάρτας ορί¬ 
ζεται στις τρεις χιλιάδες επτακόσιες πενήντα (3.750) δραχμές. 

Η επιδότηση του εισιτηρίου ορίζεται σε εβδομήντα πέντε (75) 
δραχμές και της κάρτας σε τρεις χιλιάδες επτακόσιες πενήντα 
(3.750) δραχμές. 

2. Το Κράτος αναλαμβάνει την υποχρέωση να διευκολύνει τους 
μετόχους των Σ.ΕΠ. για την αντικατάσταση των λεωφορείων τους 
με καινούργια με την παροχή εγγύησης του ελληνικού Δημοσίου για 
τη σύναψη δανείων και με όρους και προϋποθέσεις, που θα συμφω- 
νηθούν με σύμβαση, που θα υπογραφεί μεταξύ αυτών και του Δημο¬ 
σίου. 

Άρθρο 15 

Σύσταση πειθαρχικού συμβουλίου 

Στον Ο.Α.Σ. συνιστάται πειθαρχικό συμβούλιο με απόφαση του 
Υπουργού Μεταφορών και Επικοινωνιών με την οποία διορίζονται 
και τα μέλη του με τους αναπληρωτές τους. Αντικατάσταση των με¬ 
λών του επιτρέπεται οποτεδήποτε. 

Έργο του συμβουλίου αυτού είναι η εκδίκαση παραβάσεων και η 
επιβολή ποινών στους μετόχους και υπαλλήλους των Σ.ΕΠ. και 
τους υπαλλήλους του Ο.Α.Σ.. 

Το πειθαρχικό συμβούλιο του Ο.Α.Σ. είναι πενταμελές και απο- 
τελείται: 

α) Από έναν ανώτερο υπάλληλο του Υπουργείου Μεταφορών και 
Επικοινωνιών, ο οποίος ορίζεται με τον αναπληρωτή του από τον 
Υπουργό Μεταφορών και Επικοινωνιών, ως πρόεδρος. 

β) Από έναν ανώτερο υπάλληλο του Υπουργείου Εργασίας ο 
οποίος ορίζεται με τον αναπληρωτή του από τον Υπουργό Εργα¬ 
σίας. 

γ) Από έναν εκπρόσωπο των Σ.ΕΠ, από αυτούς που μετέχουν 
στο διοικητικό συμβούλιο του Ο.Α.Σ., οριζόμενος από τα διοικητικά 
συμβούλια των Σ.ΕΠ. 

δ) Από έναν εκπρόσωπο του Ο.Α.Σ. ο οποίος ορίζεται με τον ανα¬ 
πληρωτή του από το διοικητικό συμβούλιο του Ο.Α.Σ.. 

ε) Από έναν εκπρόσωπο των εργαζομένων στις Σ.ΕΠ. ή στον 
Ο.Α.Σ., που προτείνεται με τον αναπληρωτή του από τα Σωματεία 
τους και μετέχει ανάλογα με την εκδικαζόμενη παράβαση. 

Γραμματέας του πειθαρχικού συμβουλίου ορίζεται υπάλληλος 
του Ο.Α.Σ.. 

Η θητεία του πειθαρχικού συμβουλίου είναι ετήσια. 

Με προεδρικό διάταγμα, που εκδίδεται με πρόταση του Υπουρ¬ 
γού Μεταφορών και Επικοινωνιών, ρυθμίζονται τα της λειτουργίας 
του πειθαρχικού συμβουλίου, τα παραπτώματα, οι ποινές, η διαδι¬ 
κασία επιβολής αυτών καθώς και κάθε άλλη αναγκαία λεπτομέ¬ 
ρεια. 

Με κοινή απόφαση των Υπουργών Οικονομικών και Μεταφορών 
και Επικοινωνιών καθορίζεται η αμοιβή των μελών αυτού. 

Άρθρο 16 

Ρυθμίσεις άλλων θεμάτων 

1. Με κοινές αποφάσεις των Υπουργών Εργασίας και Μεταφο¬ 
ρών και Επικοινωνιών ρυθμίζονται: 

α) Ο κανονισμός προσωπικού των Σ.ΕΠ.. 

β) Οι κυρώσεις για τις παραβάσεις των διατάξεων του παρόντος 
νόμου και των προεδρικών διαταγμάτων και αποφάσεων, οι πειθαρ- 

χικές ευθύνες των Διοικήσεων των Σ.ΕΠ., των μετόχων και του 
προσωπικού των Σ.ΕΠ. και του Ο.Α.Σ.. 

2. Με αποφάσεις του Υπουργού Μεταφορών και Επικοινωνιών 
ρυθμίζονται: 

α) Τα της υποχρεώσεως των μετόχων των Σ.ΕΠ. για τη συντή¬ 
ρηση και ασφάλεια των λεωφορείων ως και την ασφάλιση των επι- 
βαινόντων. 

β) Ο τρόπος κατανομής των εσόδων ανά Σ.ΕΠ. που γίνεται από 
τον Ο.Α.Σ.. 

γ) Οι αρμοδιότητες του διοικητικού συμβουλίου και του προέδρου 
των Σ.ΕΠ.. 

3. Με απόφαση του Υπουργού Μεταφορών και Επικοινωνιών 
καθορίζεται ο τύπος, η τιμή και η διαδικασία πώλησης υπερτιμημέ¬ 
νων εισιτηρίων από τον οδηγό σε επιβάτες, που δεν έχουν εφοδια- 
σθεί έγκαιρα με εισιτήριο. Το υπερτίμημα θ' αποτελεί έσοδο των 
Σ.ΕΠ.. 

4. Επιτρέπεται η διαφημιστική εκμετάλλευση των λεωφορείων 
από τις Σ.ΕΠ. με όρους και προϋποθέσεις που θα καθορισθούν με 
απόφαση του Υπουργού Μεταφορών και Επικοινωνιών. 

Άρθρο 17 

Μεταβατικές διατάξεις 

Το προσωρινό Δ.Σ. κάθε Σ.ΕΠ. ορίζεται με απόφαση του Υπουρ¬ 
γού Μεταφορών και Επικοινωνιών μέχρι εκλογής τακτικού Δ.Σ. 
από τη γενική συνέλευση και αποτελείται από πρόσωπα, που έχουν 
υποβάλλει αίτηση για να γίνουν μέλη των Σ.ΕΠ.. 

Η πρώτη γενική συνέλευση των μετόχων κάθε Σ.ΕΠ. συγκαλεί- 
ται εντός τεσσάρων (4) μηνών από το διορισμό του προσωρινού Δ.Σ. 

Άρθρο 18 

Ασφαλιστικός φορέας 

1. Από την ισχύ του νόμου αυτού οι εργαζόμενοι στην Ε.Α.Σ. ή 
όσοι άλλοι είναι εργαζόμενοι οπουδήποτε που θα αποκτήσουν δικαί¬ 
ωμα θέσεως σε κυκλοφορία Α.Δ.Χ. αυτοκινήτου, σύμφωνα με τις 
διατάξεις του παρόντος νόμου, εφόσον επιθυμούν, δύνανται να συνε- 
χίσουν την ασφάλισή τους στο Ι.Κ.Α. και στο Ταμείο Επικουρικής 
Ασφαλίσεως Προσωπικού Ο.Ε.Α.Σ. και Υ.Γ.Κ.Τ.Ι.Λ., καταβάλλο¬ 
ντας οι ίδιοι το σύνολο των ασφαλιστικών εισφορών ασφαλισμένου 
και εργοδότη. 

2. Η ανωτέρω ασφάλιση στο Ι.Κ.Α. καλύπτει το σύνολο των κλά¬ 
δων που ήταν ασφαλισμένοι, εξαιρουμένων των κλάδων: α) ανερ¬ 
γίας με ποσοστό εισφοράς 3%, β) ειδικού λογαριασμού ενίσχυσης 
προγραμμάτων επαγγελματικής εκπαίδευσης με ποσοστό εισφοράς 
0,20%, γ) λογαριασμού προστασίας εργαζομένων από την αφερεγ- 
γυότητα του εργοδότη με ποσοστό εισφοράς 0,15% και δ) Εργατι¬ 


κής Εστίας με ποσοστό εισφοράς 0,5%, από τους οποίους δεν θα δι¬ 
καιούνται των αντίστοιχων παροχών. 

3. Η επιλογή ασφαλιστικού οργανισμού γίνεται με αίτηση του εν¬ 
διαφερομένου και θα υποβάλλεται στο Ι.Κ.Α. εντός έξι μηνών από 
της ημερομηνίας που θα αποκτήσουν δικαίωμα θέσεως σε κυκλοφο¬ 
ρία Α.Δ.Χ. αυτοκινήτου. 

Σε περίπτωση επιλογής των ταμείων της προηγούμενης παρα¬ 
γράφου 1 εξαιρούνται από την ασφάλιση του Τ.Σ.Α.. 

4. Με απόφαση του Υφυπουργού Υγείας Πρόνοιας και Κοινωνι¬ 
κών Ασφαλίσεων μετά από πρόταση του Δ.Σ. του Ι.Κ.Α., καθορίζο¬ 
νται οι τεκμαρτές αποδοχές επί των οποίων υπολογίζονται οι ασφα¬ 
λιστικές εισφορές, το ύψος του ασφαλίστρου, ο αριθμός των ημερών 
ασφάλισης, καθώς και κάθε άλλη αναγκαία λεπτομέρεια για την 
ασφάλιση των προσώπων της παραγράφου 1 αυτού του άρθρου. 

Άρθρο 19 
Έναρξη ισχύος 

Η ισχύς του παρόντος νόμου αρχίζει από τη δημοσίευσή του στην 
Εφημερίδα της Κυβερνήσεως και από της ισχύος του καταργούνται 
τα άρθρα από 12 έως και 21 του ν. 588/1977 (ΦΕΚ 148 Α'). 

Παραγγέλλομε τη δημοσίευση του παρόντος στην Εφημερίδα της 
Κυβερνήσεως και την εκτέλεσή του ως Νόμου του Κράτους. 

Μύκονος, 12 Αυγούστου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 


ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

ΣΩΤ. ΚΟΥΒΕΛΑΣ 

ΕΡΓΑΣΙΑΣ 

ΑΡ. ΚΑΛΑΝΤΖΑΚΟΣ 

ΜΕΤΑΦΟΡΩΝ ΚΑΙ 
ΕΠΙΚΟΙΝΩΝΙΩΝ 

ΝΙΚ. ΓΚΕΛΕΣΤΑΘΗΣ 


ΕΘΝΙΚΗΣ ΟΙΚΟΝΟΜΙΑΣ 

ΣΤΕΦ. ΜΑΝΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

ΑΧ. ΚΑΡΑΜΑΝΛΗΣ 

ΥΦΥΠΟΥΡΓΟΣ 
ΥΓΕΙΑΣ, ΠΡΟΝΟΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

ΔΗΜ. ΣΙΟΥΦΑΣ 


θεωρήθηκε και τέθηκε η Μεγάλη Σφραγίδα τον Κράτους. 
Αθήνα, 12 Αυγούστου 1992 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΙΟ. ΒΑΡΒΙΤΣΙΩΤΗΣ 





ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΕΕΧ 

22.3211 ΥΡΕΤ <3Β 

λειτουργούν καθημερινά από 8.00’ έως 13.30’ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ Καποδιστρίου 25 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 60. Από 9 σελίδες μέχρι 16 δρχ. 100, από 17 έως 24 δρχ. 120 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 40 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αηοστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

β) 

» 

» 

» 

Β’ 

Υ) 

» 

» 

» 

Γ' 

δ) 

» 

» 

» 

Δ' 

ε) 

» 

» 

» 

Αναπτυξιακών Πράξεων 

στ) 

» 

» 

» 

Ν.Π.Δ.Δ. 

ζ) 

» 

» 

» 

ΠΑΡΑΡΤΗΜΑ 

η) 

» 

» 

» 

Δελτ. Εμπ.& Βιομ. Ιδ. 

θ) 

» 

» 

» 

Αν. Ειδικού Δικαστηρίου 

0 

» 

» 

» 

Α.Ε. & Ε.Π.Ε. 


ια) Για όλα τα Τεύχη 


13.000 

23.000 

7.000 

22.000 

15.000 

7.000 

4.000 

7.000 

2.000 

50.000 

100.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 650 

» 1.150 

» 350 

» 1.100 

» 750 

» 350 

» 200 

» 350 

» 100 

» 2.500 

» 5.000 


Πληροφορίες: τηλ. 52.48.320 


ΑΠΟ το ΕΘΝΙΚΟ ΤΥΠΟΓΡΑΦΕΙΟ 



















